b'\n_START_ARTICLE_\nNephrodopus\n_START_SECTION_\nUtseende\n_START_PARAGRAPH_\nEn middelsstor, kraftig hornbille. Hannene av denne arten har et meget karakteristisk utseende. Hodet er brungult, pannen med en spiss kn\xc3\xb8l p\xc3\xa5 innsiden av hvert \xc3\xb8ye, og er noe forlenget, ovalt fremst\xc3\xa5ende. Pronotum er r\xc3\xb8dbrunt, sv\xc3\xa6rt blankt, mye bredere enn langt, sterkt rundet tilsmalnet forover, ned et trekantet horn i midten, dette er flatt foran, dessuten en oppst\xc3\xa5ende pigg p\xc3\xa5 hver side. Dekkvingene er brunsvarte, blanke, ganske ruglete, ved s\xc3\xb8mmen rett bak scutellum har hver dekkvinge en oppst\xc3\xa5ende pigg. Beina er brungule. B\xc3\xa5de bygningen av pronotum og piggene p\xc3\xa5 dekkvingene er ganske uvanlige trekk.\n_START_SECTION_\nLevevis\n_START_PARAGRAPH_\nGenerelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt t\xc3\xb8rre omr\xc3\xa5der. Noen av artene kan gj\xc3\xb8re en del skade i jordbruket ved at larvene spiser r\xc3\xb8tter.\n_START_SECTION_\nUtbredelse\n_START_PARAGRAPH_\nArten er utbredt i Australia (Queensland og Northern Territory).'